CELEX: 62010CN0181
Language: el
Date: 2010-04-09 00:00:00
Title: Υπόθεση C-181/10: Αίτηση για την έκδοση προδικαστικής αποφάσεως, την οποία υπέβαλε το Naczelny Sąd Administracyjny (Πολωνία) στις 9 Απριλίου 2010 — Emilian Kuć και Halina Jeziorska-Kuć κατά Dyrektor Izby Skarbowej w Warszawie

3.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/17
            
         Αίτηση για την έκδοση προδικαστικής αποφάσεως, την οποία υπέβαλε το Naczelny Sąd Administracyjny (Πολωνία) στις 9 Απριλίου 2010 — Emilian Kuć και Halina Jeziorska-Kuć κατά Dyrektor Izby Skarbowej w Warszawie
   (Υπόθεση C-181/10)
   2010/C 179/29
   Γλώσσα διαδικασίας: η πολωνική
   
      Αιτούν δικαστήριο
   
   Naczelny Sąd Administracyjny
   
      Διάδικοι στην υπόθεση της κύριας δίκης
   
   
      Προσφεύγοντες και αναιρεσείοντες: Emilian Kuć και Halina Jeziorska-Kuć
   
      Καθού και αναιρεσίβλητος: Dyrektor Izby Skarbowej w Warszawie
   
      Προδικαστικά ερωτήματα
   
   
               1)
            
            
               Εφαρμόζεται επί ενός αγρότη του κατ’ αποκοπή καθεστώτος, κατά την έννοια του άρθρου 295, παράγραφος 1, σημείο 3, της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξία (1), ο οποίος πωλεί γήπεδα που χρησιμοποιούσε προηγουμένως για τη γεωργική δραστηριότητά του και τα οποία στο σχέδιο χρήσεων γης της κοινότητας προορίζονται για την ανέγερση κατοικιών και την εκπλήρωση σκοπών που άπτονται της παροχής υπηρεσιών, πλην όμως αποκτήθηκαν ως αγροτεμάχια (χωρίς να καταβληθεί ΦΠΑ), το άρθρο 16 της εν λόγω οδηγίας, δυνάμει του οποίου εξομοιώνεται με παράδοση αγαθών εξ επαχθούς αιτίας η ανάληψη από τον υποκείμενο στον φόρο αγαθού της επιχειρήσεώς του, προκειμένου να το χρησιμοποιήσει για ίδιες ανάγκες ή για σκοπούς ξένους προς την επιχείρηση, μόνον όταν το αγαθό αυτό ή τα συστατικά του στοιχεία δημιούργησαν δικαίωμα ολικής ή μερικής εκπτώσεως του φόρου εισροών;
            
         
               2)
            
            
               Μπορεί να θεωρηθεί ένας αγρότης του κατ’ αποκοπή καθεστώτος, κατά την έννοια του άρθρου 295, παράγραφος 1, σημείο 3, της οδηγίας 2006/112/ΕΚ, ο οποίος πωλεί γήπεδα που χρησιμοποιούσε προηγουμένως για τη γεωργική δραστηριότητά του και τα οποία στο σχέδιο χρήσεων γης της κοινότητας προορίζονται για την ανέγερση κατοικιών και την εκπλήρωση σκοπών που άπτονται της παροχής υπηρεσιών, πλην όμως αποκτήθηκαν ως αγροτεμάχια (χωρίς να καταβληθεί ΦΠΑ), ως υποκείμενος στον φόρο ο οποίος υποχρεούται στην καταβολή ΦΠΑ επί της πωλήσεως αυτής βάσει της γενικής ρυθμίσεως;
            
         
      (1)  EE L 347, σ. 1.